Rozsudok Všeobecného súdu z 19. júna 2024 – PV/Komisia
(vec T-78/21)1
(Verejná služba – Úradníci – Starobný dôchodok – Podmienky oprávnenosti – Neodôvodnená neprítomnosť – Neoprávnená neprítomnosť – Disciplinárne konanie – Psychické obťažovanie – Zodpovednosť – Majetková a nemajetková ujma)
Jazyk konania: francúzština
Účastníci konania
Žalobca: PV (v zastúpení: D. Birkenmaier, avocat)
Žalovaná: Európska komisia (v zastúpení: T. Bohr a L. Vernier, splnomocnení zástupcovia)
Predmet veci
Žalobca sa svojou žalobou podanou na základe článku 270 ZFEÚ domáha jednak zrušenia po prvé rozhodnutia Komisie z 20. júla 2020, ktorým bola zamietnutá jeho žiadosť o predčasný starobný dôchodok k 1. novembru 2019, po druhé rozhodnutia o zamietnutí sťažnosti R/137/21, z 1. júla 2021, a po tretie, 56 správnych rozhodnutí a rozhodnutie o zamietnutí sťažnosti R/512/20 z 26. februára 2021, ako aj jednak náhrady nemajetkovej a majetkovej ujmy, ktorá mu údajne vznikla v dôsledku týchto rozhodnutí
Výrok rozsudku
1.    Žaloba sa zamieta.
2.    Každý účastník konania znáša svoje vlastné trovy konania.
____________
1     Ú. v. EÚ C 431, 25.10.2021.